section_heading: Prva sezona i posudba u Borik
paragraph_text: Prve sezone nije se baš naigrao, ali to je normalno jer je bio tadašnji najmlađi član momčadi. Veću minutažu dobio je samo na utakmici protiv Reflexa, današnjeg FMP-a u gostima. Na početku nove sezone imao je veliku minutažu, da bi, kako je sezona odmicala, igrao sve manje i manje. Na kraju sezone igrao je za reprezentaciju U-20 na Europskom prvenstvu u Moskvi, gdje je izbornik reprezentacije bio Tihomir Bujan. Na prvenstvu je odigrao odlično te ga je trener Bujan pozvao da sljedeću sezonu odigra u Boriku. U dogovoru s Pinom Giergiom posuđen je u hravatskog A-1 ligaša Borik-Puntamiku. Ondje je dobio pravu šansu te je odigrao odličnu sezonu. Te sezone je u izboru Sportskih novosti bio proglašen drugim igračem lige, odmah iza Gečevskog. Bio je i drugi strijelac lige, treći tricaš tako da mu je to bila sezona afirmacije.